तेजिंदर विर्क की कहानी- नई मंज़िल
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। किरदारों के रूप में एक परिवार है। चंद सदस्य हैं उसके। चार याStory of Tejinder Virk - Nai Manzil
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
नई मंजिल
लंबी सुनसान सड़क घूर रही है हमें। पिछले आठ घंटे से कड़कती धूप में खड़े-खड़े सब बेहाल हो गए हैं। अपने परिवार को देखता हूं तो अपनी बेबसी पर गुस्सा आता है कि इन सबको किस बात की सजा मिल रही है।
मुन्ना बार-बार घर जाने की रट लगा रहा है।
कैसे बताऊं इसको कि घर, खेत, कुछ नहीं रहा सब बिक गया बापू की बीमारी में।
ऐसा कर्ज़ चढ़ा है कि सब कुछ बिकने के बाद भी नहीं उतरा। भूख से तड़पते परिवार को देखा तो सोचा शहर जाकर कुछ पैसे जुटाकर सबको अपने पास बुला लूंगा लेकिन लक्ष्मी, मेरी बीवी रोने लगी और बोली कि जाएंगे तो सब साथ जाएंगे नहीं तो सब यहीं रहेंगे।
भूखे रहेंगे, ज़िंदा रहेंगे, मरेंगे सब साथ में, जो भी होगा सब साथ में सहेंगे। उसकी बात सुनकर पहले मुझे गुतस्सा आया फिर लगा ठीक ही तो कह रही है कि सब साथ में रहेंगे तो पीछे रहने वालों की फिक्र नहीं होगी। परिवार का साथ ख़ुद में एक ताक़त बन जाएगा बस इसी विचार के साथ सबको लेकर चल पड़ा हूं।
नहीं पता कि कहां जाना है, कहां रहना है, खाने को मिलेगा या नहीं। बस इतना पता है कि यह सड़क किसी बड़े शहर को जाती है और सुना है बड़े शहरों में करने वाले को छोटा-बड़ा काम मिल ही जाता है। तभी मुन्ने के हंसने से ध्यान टूटा, उसकी मासूम हंसी देखकर चेहरे पर ख़ुद ब ख़ुद मुस्कुराहट आ गई।
यही तो है मेरी असली ताक़त, मेरी उम्मीद, मेरी ख़ुशी, मेरा परिवार।
तभी दूर से आती हुई बस दिखाई दी, मुस्कान और उम्मीद दोनों बढ़ गई। आंखों में चमक आ गई सबकी।
सब फिर से तैयार हो गए नई मंज़िल की तरफ़ जाने को पूरे जोश के साथ।